**CONVENI ENTRE L’ASSOCIACIÓ CATALANA DE MUNICIPIS I COMARQUES I EL GRUP HERMES**

1. **Objecte**

Conveni de col·laboració entre l’ACM i el Grup Hermes en què l’ACM es compromet a invertir la quantitat anual de 36.000€ + IVA en els diferents productes periodístics comercialitzats per Grup Hermes com a suport de les seves campanyes de publicitat entre l’1 de novembre de 2017 i el 31 d’octubre de 2018. L’ACM programa quinzenalment una inserció publicitària d’una plana a l’edició conjunta del diari El Punt Avui .

El Grup Hermes, en aquells esdeveniments que organitzi al llarg de l’any i que ho consideri oportú, i quan així ho pactin les dues parts, dispensarà un tracte especial a l’ACM perquè l’entitat hi tingui una presència destacada.

L’ACM es compromet a lliurar els continguts redaccionals dels espais publicitaris pactats com a mínim una setmana abans de la data de publicació, per tal que la redacció pugui revisar i adaptar els continguts als criteris redaccionals del grup.

El Grup Hermes facturarà a l’ACM l’import d’aquest conveni segons el detall:

* Hermes Comunicacions SA facturarà el dia 30 de cada mes, a partir del 30 de novembre de 2017 i fins el 30 d’octubre de 2018, una factura per un import de 3.000€ + IVA en concepte de les dues insercions publicitàries mensuals.
* Les factures seran abonades per l’ACM la data en què les rebi, mitjançant ingrés en el compte indicat per Hermes Comunicacions SA.
1. **Parts signants**
* Associació Catalana de Municipis i Comarques
* Grup Hermes
1. **Data de signatura**

03/11/2017

1. **Duració**

 De 03/11/2017 fins a 31/10/2018

1. **Dotació econòmica**

36.000€